# **Byddwch yn barod am 20mya**

O 17 Medi 2023 ymlaen, bydd y rhan fwyaf o derfynau cyflymder 30mya yng Nghymru yn newid i 20mya.

Mae 20mya yn fwy diogel i bawb o ran lle rydyn ni’n byw, gweithio a chwarae. Dewch i ni ofalu am ein gilydd.

#BarodAm20mya

## **Mae 20mya yn fwy diogel**

Yn y pellter stopio car ar gyflymder o 20mya, byddai car ar gyflymder o 30mya yn dal ar 24mya. A phan fo rhywun yn cael ei daro gan gerbyd sy’n teithio ar gyflymder o 30mya, maen nhw tua phum gwaith yn fwy tebygol o gael eu lladd nag ar gyflymder o 20mya.

Yn ôl astudiaeth iechyd cyhoeddus, bydd y terfynau cyflymder 20mya, bob blwyddyn, yn arwain at:

* 40% yn llai o wrthdrawiadau,
* achub 6 i 10 o fywydau
* rhwng 1,200 a 2,000 o bobl yn osgoi cael eu hanafu.[1](#llyfrnod1)

Bydd siwrneiau oddeutu munud yn hirach[2](#llyfrnod2) ond ar y cyfan, gallwn ddisgwyl:

* y bydd ein strydoedd yn fwy diogel – gyda llai o wrthdrawiadau, anafiadau a marwolaethau (a llai o effaith ar wasanaethau brys a’r GIG)
* y bydd rhagor ohonom – o bob oed – yn teimlo’n fwy diogel i gerdded, beicio a theithio ar olwynion yn ein cymunedau
* y bydd ein hiechyd a’n llesiant yn gwella, yn awr ac ar gyfer cenedlaethau’r dyfodol.

## **Gweld goleuadau stryd?**

Meddwl 20mya Pan welwch chi oleuadau stryd, tybiwch mai 20mya yw’r terfyn cyflymder, oni bai eich bod yn gweld arwyddion sy’n nodi fel arall.

Gan amlaf, bydd y strydoedd 20mya mewn ardaloedd preswyl lle mae pobl a cherbydau yn cymysgu.

Bydd GanBwyll, yr Heddlu a phartneriaid yn parhau i addysgu, trafod a gorfodi terfynau cyflymder 20mya wneud y ffyrdd yn saffach i bawb yn y gymuned.

**Cofiwch: gweld goleuadau stryd, meddwl 20mya.**

## **20mya. Ychydig yn arafach, ond llawer iawn gwell.**

Mae’r rhan fwyaf o bobl Cymru (63%) yn cefnogi terfyn cyflymder is lle

maent yn byw.[3](#llyfrnod3)

Helpwch i greu strydoedd mwy diogel a chymunedau iachach: gyrrwch ar gyflymder o 20mya neu is ar strydoedd lle mae pobl yn byw, gweithio a chwarae.

Mae rhagor o wybodaeth am 20mya ar gael ar [llyw.cymru/barodam20](https://www.llyw.cymru/barodam20)

I wirio eich strydoedd lleol, ewch i [mapdata.llyw.cymru](https://mapdata.llyw.cymru/) (teipiwch ‘20mya’ yn y blwch chwilio) neu edrychwch ar wefan eich cyngor lleol.

Mae’r daflen hon ar gael mewn fformatau eraill:

Anfonwch e-bost i [cymorth@llyw.cymru](mailto:cymorth@llyw.cymru) neu ffoniwch 0300 0604400

1) Jones, S., Brunt, H, “Twenty miles per hour speed limits: a sustainable solution to public health problems in Wales”, Journal of Epidemiology and Community Health, (2017)

2) Memorandwm Esboniadol ar gyfer y Gorchymyn Ffyrdd Cyfyngedig (Terfyn Cyflymder 20mya) (Cymru) 2022

3) Beaufort Research, “Llywodraeth Cymru - Agweddau’r Cyhoedd tuag at 20mya”, (2022)